
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 576 

28 Απριλίου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Παροχή της εγγύησης του Ελληνικού Δημοσίου προς 
την ΕΘΝΙΚΗ ΤΡΑΠΕΖΑ ΤΗΣ ΕΛΛΑΔΟΣ για τη κάλυ¬ 
ψη δανείου της εταιρείας ΕΛΛΗΝΙΚΗ ΑΕΡΟΠΟΡΙ¬ 
ΚΗ ΒΙΟΜΗΧΑΝΙΑ (Ε.Α.Β.) Α.Ε. με το ποσό των 


25.000.000 ευρώ. 1 

Τροποποίηση της απόφασης έγκρισης του Ελληνικού 
Κανονισμού Οπλισμένου Σκυροδέματος ΕΚΩΣ 

2000. 2 

Τ ροποποίηση της υπ’ αριθμ. 12806/17.12.2003 υπουρ¬ 
γικής απόφασης (ΦΕΚ 1940/29.12.2003 τ. Β'). 3 

Τροποποίηση της υπ’ αριθμ. 30504/18.3.2005 απόφα¬ 
σης του Υπουργού Απασχόλησης και Κοινωνικής 
Προστασίας «Έκτακτη οικονομική ενίσχυση σε 
ανέργους της επιχείρησης ΒΑΦΕΙΑ ΚΙΛΚΙΣ Α.Ε.»... 4 

Κήρυξη υποχρεωτικής της από 18 Μαρτίου 2005 ΣΣΕ 
για τους όρους αμοιβής και εργασίας των Μακαρο- 

νοτεχνιτών όλης της χώρας. 5 

Κήρυξη υποχρεωτικής της από 21 Φεβρουάριου 2005 
ΣΣΕ για τους όρους αμοιβής και εργασίας του προ¬ 
σωπικού των Κινηματογράφων όλης της χώρας.... 6 
Κήρυξη υποχρεωτικής της απόφασης διαιτησίας 
44/2004 που αφορά τους όρους αμοιβής και εργα¬ 
σίας του πόσης φύσεως προσωπκού που απασχο¬ 


λείται με σχέση εργασίας ιδιωτικού δικαίου στα 
γραφεία των επιχειρήσεων ρυμουλκών και Ναυα¬ 
γοσωστικών πλοίων όλης της χώρας. 7 

Τροποποίηση της υπ’ αριθμ. 27304/17.3.2004 ( ΦΕΚ 
517 Β) κοινής απόφασης «Ανάθεση αρμοδιοτήτων 
στους Υφυπουργούς Υγείας και Κοινωνικής Αλλη¬ 
λεγγύης Αθανάσιο Γιαννόπουλο και Γεώργιο Κων- 

σταντόπουλο». 8 

Έγκριση ωρών υπερωριακής απασχόλησης υπαλλή¬ 
λων που υπηρετούν στη Δ/νση Προσωπικού - Τμή¬ 
μα Γραμματείαςτου Υπουργείου Υγείας και Κοινω¬ 
νικής Αλληλεγγύης. 9 

Καθιέρωση υπερωριακής απασχόλησης τεσσάρων (4) 
υπαλλήλων που υπηρετούν στην Κεντρική Υπηρε¬ 
σία του Υπουργείου Υγείας και Κοινωνικής Αλλη¬ 
λεγγύης, για το διάστημα 1.4.2005 έως 30.9.2005 10 


Τροποποίηση της υπ’ αριθμ. 1981/7.5.2004 κοινής 
υπουργικής απόφασης (ΦΕΚ809/Β'). «Καθορισμός 
του φορέα επιδότησης, των προϋποθέσεων, του 
τρόπου καταβολής της επιδότησης, των στοιχείων 
που πρέπει να περιλαμβάνει η αίτηση καθώς και κά¬ 
θε αναγκαία λεπτομέρεια για την επιδότηση των 
Δ.X. Τουριστικών Λεωφορείων». 11 


ΑΠΟΦΑΣΕΙ Σ 

Αριθ. 2/20348/0025 (1) 

Παροχή της εγγύησης του Ελληνικού Δημοσίου προς την 
ΕΘΝΙΚΗ ΤΡΑΠΕΖΑ ΤΗΣ ΕΛΛΑΔΟΣ για τη κάλυψη δα¬ 
νείου της εταιρείας ΕΛΛΗΝΙΚΗ ΑΕΡΟΠΟΡΙΚΗ ΒΙΟΜΗ¬ 
ΧΑΝΙΑ (Ε.Α.Β.) Α.Ε. με το ποσό των 25.000.000 ευρώ. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν. 2322/1995 (ΦΕΚ 143/Α/ 
12.7.1995). 

2. Την Απόφαση της Διϋπουργικής Επιτροπής του άρ¬ 
θρου 5 του Ν. 2322/1995 (συνεδρίαση αριθμ. 22 της 
21.4.2005) με την οποία παρασχέθηκε η σύμφωνη γνώμη 
της στον Υπουργό Οικονομίας και Οικονομικών για τη πα¬ 
ροχή της εγγύησης του Ελληνικού Δημοσίου. 

3. Την υπ’ αριθμ. 1120/13.4.2005 απόφαση του Διοικητι¬ 
κού Συμβουλίου της Ε.Α.Β. Α.Ε. 

4. Την από 19.4.2005 απόφαση της Έκτακτης Γενικής 
Συνέλευσης των Μετόχων της εταιρείας ΕΛΛΗΝΙΚΗ ΑΕ¬ 
ΡΟΠΟΡΙΚΗ ΒΙΟΜΗΧΑΝΙΑ (Ε.Α.Β.) Α.Ε., με την οποία 
εγκρίθηκε ο δανεισμός της με το συνολικό ποσό των 
25.000.000 ευρώ από την ΕΘΝΙΚΗ ΤΡΑΠΕΖΑ ΤΗΣ ΕΛΛΑ¬ 
ΔΟΣ Α.Ε. 

5. Το υπ’ αριθμ. 1300-04-05-724/19.4.2005 έγγραφο της 
Ε.Α.Β. Α.Ε., με το οποίο ζητάειτην εγγύηση του Ελληνικού 
Δημοσίου. 

6. Το Προεδρικό Διάταγμα 81/21.3.2002 (ΦΕΚ 57/Α) 
«Συγχώνευση των Υπουργείων Εθνικής Οικονομίας και 
Οικονομικών στο Υπουργείο Οικονομίας και Οικονομι¬ 
κών». 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


7. Την κοινή απόφαση του Πρωθυπουργού και του 
Υπουργού Οικονομίας και Οικονομικών υπ’ αριθμ. 
14650/ΔΙΟΕ85/17.3.2004 «Καθορισμός αρμοδιοτήτων 
των Υφυπουργών Οικονομίας και Οικονομικών», αποφα¬ 
σίζουμε: 

I. Παρέχουμε την ανεπιφύλακτη εγγύηση του Ελληνι¬ 
κού Δημοσίου προς την ΕΘΝΙΚΗ ΤΡΑΠΕΖΑ ΤΗΣ ΕΛΛΑ¬ 
ΔΟΣ Α. Ε. για τη κάλυψη δανείου της εταιρείας ΕΛΛΗ ΝΙΚΗ 
ΑΕΡΟΠΟΡΙΚΗ ΒΙΟΜΗΧΑΝΙΑ (Ε.Α.Β.) Α.Ε., ποσού 
25.000.000 ευρώ. 

Η χορήγηση και εξυπηρέτηση του δανείου θα γίνει σύμ¬ 
φωνα με τη δανειακή σύμβαση που θα υπογράφει μεταξύ 
της Ε.Α,Β. Α,Ε. και της δανείστριας Τράπεζας. 

Το Ελληνικό Δημόσιο παραιτείται από την εφαρμογή και 
τις ενστάσεις των άρθρων 855 και 867 του Α.Κ. και διατη¬ 
ρεί τα δικαιώματα και τις ενστάσεις που απορρέουν από 
τα άρθρα 853, 858, 862, 863 του Α.Κ. 

Η παρούσα εγγύηση και η εκπλήρωση των υποχρεώσε¬ 
ων που προβλέπονται από αυτή δε στοιχειοθετεί παρά¬ 
βαση των άρθρων 87-89 της Συνθήκης Ε.Κ. 

Περιληπτικά οι όροι του Δανείου είναι οι εξής : 

ΠΙΣΤΟΥΧΟΣ: ΕΛΛΗΝΙΚΗ ΑΕΡΟΠΟΡΙΚΗ ΒΙΟΜΗΧΑΝΙΑ 
(Ε.Α.Β.) Α.Ε, 

ΤΡΑΠΕΖΑ: ΕΘΝΙΚΗ ΤΡΑΠΕΖΑ ΤΗΣ ΕΛΛΑΔΟΣ Α. Ε. 

ΠΟΣΟ ΔΑΝΕΙΟΥ: 25.000.000 ευρώ. 

ΣΚΟΠΟΣ ΔΑΝΕΙΟΥ: Κάλυψη επενδυτικών και άλλωντα- 
μειακών αναγκών της εταιρείας. 

ΔΙΑΡΚΕΙΑ ΔΑΝΕΙΟΥ: 7 έτη. 

ΕΠΙΤΟΚΙΟ: Σταθερό σε όλη τη διάρκεια του δανείου ίσο 
με το 7-ετές ΕΨΒΟ ΜΙϋ 5\Λ/ΑΡ ΒΑΤΕ (νε 6πι ΕΨΒΙΒΟΒ) 
προσαυξημένο με περιθώριο επιτοκίου 0,10%. 

ΕΠΙΤΟΚΙΟ ΥΠΕΡΗΜΕΡΙΑΣ: Το ως άνω ενήμερο επιτόκιο 
προσαυξημένο κατά 1 εκατοστιαία μονάδα. 

ΕΕΟΔΑ ΕΚΔΟΣΗΣ ΚΑΙ ΠΡΟΜΗΘΕΙΑ ΔΙΟΡΓΑΝΩΣΗΣ: 
25.000 ευρώ εφάπαξ, καταβλητέα κατά τη χορήγηση του 
δανείου. 

ΠΕΡΙΟΔΟΣ ΕΚΤΟΚΙΣΜΟΥ: Ετησίως. 

ΕΞΟΦΛΗΣΗ: Εφάπαξ στη λήξη (ΒυΙΙθΙ Γθραγπίθπί). 

ΤΡΟΠΟΣ ΥΠΟΛΟΓΙΣΜΟΥ ΤΟΚΩΝ: Πραγματικές ημέ¬ 
ρες κάθε τοκοφόρου περιόδου με βάση το έτος πραγμα¬ 
τικών ημερών (αοί/αοί). 

Με την απόφαση αυτή, αναλαμβάνουμε την υποχρέωση 
σε περίπτωση καθυστέρησης εξόφλησης ληξιπρόθεσμης 
δόσης ή μέρους αυτής, ενδιαμέσων τόκων ή τόκων υπε¬ 
ρημερίας του δανείου αυτού ή άλλων επιβαρύνσεων και 
συναφών εξόδων να καταβάλουμε στη δανείστρια Τρά¬ 
πεζα μέσα σε δύο (2) μήνες από τη λήξη της εκάστοτε 
οφειλής τα ποσά που προέρχονται από την ανωτέρω αιτία 
και μετά από προηγούμενη βεβαίωση των ποσών αυτών 
στην αρμόδια ΔΟΥ στο λογ/σμό Νο 555 σύμφωνα με τις 
διατάξεις του Π.Δ/τος αριθμ. 16/89 (ΦΕΚ 6/1989) και τις 
οδηγίες της εγκυκλίου μας αριθμ. 98348/2945/8.8.1979. 

Η ΕΘΝΙΚΗ ΤΡΑΠΕΖΑ ΤΗΣ ΕΛΛΑΔΟΣ Α. Ε., παρακαλείται 
να μας στείλει αντίγραφο της σύμβασης που θα υπογρά¬ 
ψει με την ΕΑΒ Α.Ε. και να μας ενημερώνει για την πορεία 
της εξυπηρέτησης του δανείου. 

II. Καθορίζουμε προμήθεια υπέρ του Δημοσίου 1% για 
την παρεχόμενη εγγύησή του, την οποία θα εισπράττει η 
Τράπεζα και θα τη ν αποδίδει στο Δη μόσιο σύμφωνα με το 
έγγραφό μας 2009593/1391 11 . 2 . 1996. 


III. Από τις διατάξεις της απόφασης αυτής θα προκληθεί 
δαπάνη σε βάρος του Κρατικού Προϋπολογισμού σε πε¬ 
ρίπτωση κατάπτωσης, το ύψος της οποίας δεν μπορεί να 
υπολογιστεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Απριλίου 2005 

Ο ΥΦΥΠΟΥΡΓΟΣ 

ΠΕΤΡΟΣ ΔΟΥΚΑΣ 
-*- 

Αριθ. Δ17α/78/4/ΦΝ429 (2) 

Τροποποίηση της απόφασης έγκρισης του Ελληνικού 

Κανονισμού Οπλισμένου Σκυροδέματος ΕΚΩΣ 2000. 

Ο ΥΦΥΠΟΥΡΓΟΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις της παρ. 1 και 4 του άρθρου 21 του Ν. 
1418 «Δημόσια έργα και ρυθμίσεις συναφών θεμάτων» (Α' 
23). 

2. Τις διατάξεις του άρθρου 29 Α'του Ν. 1558/1984 (Α' 
37) όπως αυτό προστέθηκε με το άρθρο 27 του Ν. 
2081/1992 (Α' 154) και αντικαταστάθηκε με την παρ. 2α 
του άρθρου 1 του Ν. 2469/1997 (Α' 38) και το γεγονός ότι 
από τις διατάξεις της παρούσας απόφασης δεν προκα- 
λείται δαπάνη σε βάρος του κρατικού προϋπολογισμού. 

3. Την υπ’ αριθμ. 4881/19.4.2004 απόφαση του Πρωθυ¬ 
πουργού και του Υπουργού ΠΕΧΩΔΕ «Ανάθεση αρμοδιο- 
τήτωντου Υπουργού Περιβάλλοντος, Χωροταξίας και Δη¬ 
μοσίων Έργων στους Υφυπουργούς Περιβάλλοντος, Χω¬ 
ροταξίας και Δημοσίων Έργων» (Β' 754/2004). 

4. Τον Ελληνικό Κανονισμό για τη Μελέτη και Κατα¬ 
σκευή Έργων από Ωπλισμένο Σκυρόδεμα (ΕΚΩΣ 2000), ο 
οποίος εγκρίθηκε με την υπ’ αριθμ. Δ17α/116/4/ΦΝ429/ 

18.10.2000 (Β' 1329) απόφαση του Υπουργού ΠΕΧΩΔΕ, 
τροποποιήθηκε με την υπ’ αριθμ. Δ17α/160/5/ΦΝ 429/ 

11.12.2000 (Β' 1564) και συμπληρώθηκε με την υπ’ αριθμ. 
Δ17α/32/10/ΦΝ 429/20.2.2004 ( Β' 447/5.3.2004). 

5. Το υπ’ αριθμ. οικ. 397/17.3.2005 έγγραφο του ΟΑΣΠ, 
που αφορά την ανάγκη αντικατάστασης του τμήματος 
των Σχολίων της παρ. 18.4.9.1 του ΕΚΩΣ 2000, αποφασί¬ 
ζουμε: 

1. Εγκρίνουμε την αντικατάσταση του πρώτου εδαφίου 
του τμήματος των σχολίων της παρ. 18.4.9.1 του ΕΚΩΣ 
2000 (σελίδα 6157 του ΦΕΚ 447 Β'/5.3.2004), ως ακολού¬ 
θως: 

«Η συνθήκη α είναι δύσκολο να τηρηθεί αξιόπιστα με τις 
συνήθεις διαστάσεις υποστυλωμάτων, όταν κατ’ επέκταση 
της δοκού κατακορύφως υπάρχει μη-φέρον δύσκαμπτο 
διάζωμα μονολιθικά συνδεδεμένο με τη δοκό και τα υπο¬ 
στυλώματα, το οποίο στην πραγματικότητα επαυξάνει 
την καμπτική αντοχή της δοκού». 

2. Η απόφαση αυτή ισχύει από τη δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Απριλίου 2005 

Ο ΥΦΥΠΟΥΡΓΟΣ 

Θ. ΞΑΝΘΟΠΟΥΛΟΣ 

Αριθ.3106 (3) 

Τροποποίηση της υπ’ αριθμ. 12806/17.12.2003 

υπουργικής απόφασης (ΦΕΚ 1940/29.12.2003 τ. Β'). 

Η ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των άρθρων 24 και26(παρ. 1 και 3) αντί¬ 
στοιχα του Ν. 1566/1985 (ΦΕΚ 167/Α/1995) «Δομή και λει¬ 
τουργία της Πρωτοβάθμιας και Δευτεροβάθμιας Εκπαί¬ 
δευσης και άλλες διατάξεις». 

2. Την κοινή απόφαση των Υπουργών Οικονομικών και 
Εθνικής Παιδείας και Θρησκευμάτων Η/3273/17.4.1994 
(ΦΕΚ 352/13.5.1994 τ. Β') «Σύσταση Ειδικού Λογαρια¬ 
σμού στο Παιδαγωγικό Ινστιτούτο», όπως τροποποιήθη¬ 
κε και ισχύει. 

3. Την κοινή απόφαση των Υπουργών Οικονομικών και 
Εθνικής Παιδείας και Θρησκευμάτων υπ’ αριθμ. 679/ 
22.8.1996 (ΦΕΚ/826/Β/1996 ) «Τροποποίηση και αντικα¬ 
τάσταση της απόφασης με αρ. 819 «σύσταση Ειδικών Λο¬ 
γαριασμών για τη χρηματοδότηση Ερευνητικών Έργων 
και σχετικών Υπηρεσιών ή δραστηριοτήτων που εκτελού- 
νται στα Ανώτατα Εκπαιδευτικά ή Τεχνολογικά Εκπαιδευ¬ 
τικά Ιδρύματα της χώρας. 

4. Τις διατάξεις του άρθρου 7 του Ν. 2525/1997 (ΦΕΚ 
188/Α97) «Ενιαίο Λύκειο πρόσβαση των αποφοίτων στην 
Τριτοβάθμια Εκπαίδευση, αξιολόγηση του εκπαιδευτικού 
έργου και άλλες διατάξεις». 

5. Την υπ’ αριθμ. 12806/17.12.2003 υπουργική απόφα¬ 
ση (ΦΕΚ 1940/29.12.2003 τ. Β') «Έγκριση του Οδηγού 
Χρηματοδότησης του Ειδικού Λογαριασμού του Παιδα¬ 
γωγικού Ινστιτούτου». 

6. Την υπ’ αριθμ. 5/2005 πράξη του Συντονιστικού Συμ¬ 
βουλίου και την υπ’ αριθμ. 4/2005 πράξη της Επιτροπής 
Ερευνώντου Π.Ι., με τις οποίες εγκρίθηκε η Συμπλήρωση 
-Τροποποίησητης υπ’ αριθμ. 12806/17.12.2003 υπουργι¬ 
κής απόφασης (ΦΕΚ 1940/29.12.2003 τ. Β')». 

7. Το γεγονός ότι από την παρούσα απόφαση δεν προ- 
καλείται δαπάνη εις βάρος του Κρατικού Προϋπολογι¬ 
σμού, αποφασίζουμε: 

Τροποποιούμετην υπ’ αριθμ. 12806/17.12.2003 υπουρ¬ 
γική απόφαση (ΦΕΚ 1940/29.12.2003 τ. Β') ως εξής: 

ΚΕΦ. ΕΠΙΛΕΞΙΜΕΣ ΔΑΠΑΝΕΣ 

I. ΓΕΝΙΚΟΙ ΚΑΝΟΝΕΣ ΕΠΙΛΕΞΙΜΟΤΗΤΑΣ ΚΑΙ ΕΛΕΓΧΟΥ 
ΔΑΠΑΝΩΝ 

1. Στο τέλος της παραγράφου με τίτλο «3. Έσοδα» προ¬ 
στίθεται κείμενο, το οποίο έχει, ως εξής: 

«Τα έσοδα του Ειδικού Λογαριασμού του Παιδαγωγικού 
Ινστιτούτου (Π.Ι.) διατίθενται μετά από απόφαση του Συ¬ 
ντονιστικού Συμβουλίου και της Επιτροπής Ερευνών. 

Ειδικότερα τα έσοδα του Ειδικού Λογαριασμού του Π.Ι, 
τα οποία προέρχονται από την επιχορήγησή του από τον 
Τακτικό Προϋπολογισμό, παρακολουθούνται σε ξεχωρι¬ 
στή λογιστική μερίδα, και διατίθενται για μετακινήσεις, 
για λειτουργικές δαπάνες του Π.Ι. (αγορά γραφικής ύλης, 
αγορά εξοπλισμού κλπ) καθώς και για αποζημίωση για 
υπερωριακή εργασία σε προϊσταμένους και υπαλλήλους 
του Π.Ι. που απασχολούνται για την εκτέλεση του έργου 
του Ειδικού Λογαριασμού του Π.Ι., όταν αυτό απαιτείται 
σύμφωνα με σχετικές αποφάσεις των προαναφερόμενων 
συλλογικών οργάνων. Με τις αποφάσεις αυτές ορίζεται 
το ύψος της ωριαίας υπερωριακής αποζημίωσης των εν 
λόγω υπαλλήλων, το διάστημα της απασχόλησής τους 


καθώς και τυχόν άλλες αναγκαίες λεπτομέρειες. Σε κάθε 
περίπτωση το ύψος της μηνιαίας υπερωριακής αποζη¬ 
μίωσης δεν μπορεί να υπερβαίνει το σύνολο των μηνιαίων 
ακαθάριστων αποδοχών των εν λόγω υπαλλήλων. 

2. Στο τέλος της παραγράφου με τίτλο «8. Αμοιβές προ¬ 
σωπικού» προστίθενται κείμενο, το οποίο έχει, ως εξής: 

Ειδικότερα για το προσωπικό που υπηρετεί στο Παιδα¬ 
γωγικό Ινστιτούτο (κύριο προσωπικό, διοικητικό προσω¬ 
πικό, αποσπασμένοι εκπαιδευτικοί) οι συνολικές ετήσιες 
πρόσθετες απολαβές από την συμμετοχή τους στην εκτέ¬ 
λεση συγχρηματοδοτούμενων Πράξεων δεν θα υπερβαί¬ 
νουν το 20% των ετήσιων μεικτών αποδοχών τους. Για πε¬ 
ριπτώσεις συμμετοχής σε περισσότερες της μιας Πρά¬ 
ξης, το ποσοστό ανέρχεται στο 25%. Ο υπολογισμός του 
ανωτάτου ορίου γίνεται με βάση τις ετήσιες μεικτές απο¬ 
δοχές του έτους, κατά την διάρκεια του οποίου παρασχέ¬ 
θηκαν οι υπηρεσίες. 

ΚΕΦ. ΚΑΤΗΓΟΡΙΕΣ ΕΠΙΛΕΞΙΜΩΝ ΔΑΠΑΝΩΝ 

3. Στο τέλος της παραγράφου με τίτλο «1. Κατηγορίες 
προσωπικού αμοιβές» προστίθεται κείμενο, το οποίο έχει, 
ως εξής: 

Στην περίπτωση του προσωπικού που υπηρετεί στο Παι¬ 
δαγωγικό Ινστιτούτο (κύριο προσωπικό, διοικητικό προ¬ 
σωπικό, αποσπασμένοι εκπαιδευτικοί) απαραίτητη προϋ¬ 
πόθεση για την καταβολή πρόσθετων απολαβών από την 
συμμετοχή τους στην εκτέλεση συγχρηματοδοτούμενων 
Πράξεων είναι η απόφαση του Συντονιστικού Συμβουλίου 
και της Επιτροπής Ερευνώντου Π.Ι. στην οποία θα αναφέ- 
ρεται ότι το αντικείμενο της παρασχεθείσας υπηρεσίας εί¬ 
ναι πέρα από τα συνήθη καθήκοντα του υπαλλήλου. 

2. ΕΞΟΔΑ ΤΑΞΙΔΙΩΝ - ΜΕΤΑΚΙΝΗΣΕΙΣ (64.01) 

4. Στο τέλος της παραγράφου με τίτλο «2.1 Μετακινή¬ 
σεις εντός επικράτειας (64.01)» προστίθεται κείμενο, το 
οποίο έχει, ως εξής: 

Το ύψος της δαπάνης διανυκτέρευσης και ημερήσιας 
αποζημίωσης δύναται να αναπροσαρμόζεται με αποφά¬ 
σεις του Συντονιστικού Συμβουλίου και της Επιτροπής 
Ερευνώντου Π.Ι,. πέραν του ποσού που ορίζεται από τις 
διατάξεις του Ν. 2685/1999 (ΦΕΚ 35 τ Α'). 

ΚΕΦ. ΚΑΤΗΓΟΡΙΕΣ ΕΠΙΛΕΞΙΜΩΝ ΔΑΠΑΝΩΝ 

Η παράγραφος με τίτλο «3. Προμήθειες - Εκτέλεση έρ¬ 
γων» αντικαθίσταται ως εξής: 

«Για τις προμήθειες αναλώσιμων ή μη υλικών, οργάνων, 
μηχανημάτων, επίπλων και σκευών, εργαστηριακού εξο¬ 
πλισμού καθώς και για την εκτέλεση εργασιών πάσης φύ- 
σεως, που είναι αναγκαίες για την εκτέλεση συγχρηματο¬ 
δοτούμενων πράξεων ακολουθείται η εξής διαδικασία: 

α) Επιτρέπεται η με απευθείας ανάθεση σύναψη σύμβα¬ 
σης προμήθειας προϊόντων, παροχής υπηρεσιών ή εκτέ¬ 
λεσης έργων για δαπάνη μέχρι του ποσού των 1500 ευρώ. 

Γ ια τις ανωτέρω περιπτώσεις δεν απαιτείται έγγραφος 
τύπος σύμβασης, με εξαίρεση τις απευθείας αναθέσεις 
σε ελεύθερους επαγγελματίες, οι οποίοι συμμετέχουν 
στην εκτέλεση συγχρηματοδοτούμενων Πράξεων. Η 
ανωτέρω δαπάνη εκτελείται μετά από έγκριση της Επι¬ 
τροπής Ερευνώντου Παιδαγωγικού Ινστιτούτου κατόπιν 
εισήγησης του Υπευθύνου της Πράξης. 

β) Από το ποσό των 1501 ευρώ και μέχρι του ποσού των 
5.800 ευρώ επιτρέπεται η με απευθείας ανάθεση σύναψη 
σύμβασης προμήθειας προϊόντων, παροχής υπηρεσιών ή 
εκτέλεσης έργων μετά τη λήψη τριών προσφορών από το 
μητρώο προμηθευτών που τηρείται στον Ειδικό Λογαρια¬ 
σμό, ύστερα από εκτίμηση των τιμών που προσφέρει η 

αγορά. Η ανωτέρω δαπάνη εκτελείται μετά από έγκριση 
της Επιτροπής Ερευνών του Παιδαγωγικού Ινστιτούτου, 
κατόπιν εισήγησης του Υπευθύνου της Πράξης. 

γ) Από το ποσό των 5.801 ευρώ και μέχριτου ποσού των 
23.500 ευρώ απαιτείται διαγωνισμός με συνοπτική διαδι¬ 
κασία (πρόχειρος) που θα διενεργείται από τριμελή Επι¬ 
τροπή Προμηθειώνπου έχει συσταθεί στο Π.Ι. για το σκο¬ 
πό αυτό και μετά από έγκριση της Επιτροπής Ερευνών 
του Παιδαγωγικού Ινστιτούτου, σύμφωνα με εισήγηση 
του Υπευθύνου της Πράξης. 

δ) Από το ποσό των 23.501 ευρώ και άνω απαιτείται σύ¬ 
ναψη σύμβασης για προμήθεια προϊόντων παροχή υπη¬ 
ρεσιών ή εκτέλεση έργων κατόπιν διενέργειας τακτικού 
διαγωνισμού (ανοικτού ή κλειστού) βάσει της ισχύουσας 
νομοθεσίας και μετά από έγκριση των συλλογικών οργά¬ 
νων του Π.Ι. 

• Οι συμβάσεις προμήθειας προϊόντων, παροχής υπη¬ 
ρεσιών ή εκτέλεσης έργων συνάπτονται μετά από από¬ 
φαση του Συντονιστικού Συμβουλίου. 

• Τα δικαιολογητικά κατατίθενται στον Ειδικό Λογαρια¬ 
σμό του Π.Ι. με εντολή πληρωμής του Υπευθύνου της 
Πράξης. 

• Για όλες τις παραπάνω προμήθειες θα γίνεται πρωτό¬ 
κολλο ποιοτικής και ποσοτικής παραλαβής των υλικών, 
παγίου εξοπλισμού κλπ. από τριμελή επιτροπή που θα 
ορίζεται κάθε φορά με απόφαση του Συντονιστικού Συμ¬ 
βουλίου ύστερα από εισήγηση του Υπευθύνου Πράξης. 

• Σε όλες τις περιπτώσεις η προμήθεια παγίου εξοπλι¬ 
σμού πρέπει να ακολουθείται από τη χρέωση του εξοπλι¬ 
σμού αυτού. 

Σε όλως εξαιρετικές περιπτώσεις τα ανωτέρω όρια δα¬ 
πάνης μπορούν να αναπροσαρμόζονται έως το αντίστοι¬ 
χο όριο δαπάνης των εκάστοτε ισχυουσών διατάξεων πε¬ 
ρί δημοσίου λογιστικού, μετά από εισήγηση του υπευθύ¬ 
νου του έργου και ομόφωνη αιτιολογημένη απόφαση του 
Συντονιστικού Συμβουλίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αγία Παρασκευή, 21 Απριλίου 2005 

Η ΥΠΟΥΡΓΟΣ 

ΜΑΡΙΕΤΤΑ ΓΙΑΝΝΑΚΟΥ 
-♦- 

Αριθ. 30825 (4) 

Τροποποίηση της υπ’ αριθμ. 30504/18.3.2005 απόφασης 
του Υπουργού Απασχόλησης και Κοινωνικής Προστα¬ 
σίας «Έκτακτη οικονομική ενίσχυση σε ανέργους της 
επιχείρησης ΒΑΦΕΙΑ ΚΙΛΚΙΣ Α.Ε.». 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (ΦΕΚ 137/Α'). 

2. Τις διατάξεις του Π.Δ. 368/1989 «Οργανισμός του 
Υπουργείου Εργασίας» (ΦΕΚ 163/Α/16.6.1989). 

3. Τις διατάξεις του Ν.Δ. 212/1969 «Περί Οργανώσεως 
και Διοικήσεως του Οργανισμού Απασχολήσεως Εργατι¬ 
κού Δυναμικού» (ΦΕΚ 112/Α/1969), όπως αναμορφώθηκε 
με τις διατάξεις του Ν. 2956/2001 «Αναδιάρθρωση του 
ΟΑΕΔ και άλλες διατάξεις». 


4. Τις διατάξεις του άρθρου 46 του Ν. 2698/1953, όπως 
συμπληρώθηκε με το άρθρο 38 του Ν. 2224/1994. 

5. Την υπ’ αριθμ. 30504/18.3.2005 απόφαση του Υπουρ¬ 
γού Απασχόλησης και Κοινωνικής Προστασίας «Έκτακτη 
οικονομική ενίσχυση σε ανέργους της επιχείρησης ΒΑ¬ 
ΦΕΙΑ ΚΙΛΚΙΣ Α.Ε.». 

6. Την υπ’ αριθμ. 1035/12.4.2005 απόφαση του Δ.Σ. του 
ΟΑΕΔ (αριθμ. Συνεδρ. 18/12.4.2005) που μας διαβιβά¬ 
σθηκε από τον ΟΑΕΔ με το υπ’ αριθμ. Β112396/14.4.2005 
έγγραφο του. 

7. Το γεγονός ότι από τις διατάξεις της παρούσας 
υπουργικής απόφασης δεν προκαλείται δαπάνη σε βά¬ 
ρος του Κρατικού προϋπολογισμού και ως εκ τούτου δεν 
εμπίπτει στις διατάξεις της παρ. 3 του άρθρου 22 του Ν. 
2362/1995 (περί Δημοσίου Λογιστικού), αποφασίζουμε: 

Τροποποιούμε την υπ’ αριθμ. 30504/18.3.2005 απόφα¬ 
σή μας όσον αφορά την β' προϋπόθεση της Α' παραγρά¬ 
φου, ως εξής: 

«β) το ετήσιο οικογενειακό τους εισόδημα έτους 2004 - 
εκκαθαριστικό εφορίας ή αντίγραφο φορολογικής δήλω¬ 
σης έτους 2005 - να μην υπερβαίνει το ποσό των20.000,00 
ευρώ». 

Κατά τα λοιπά ισχύουν οι διατάξεις που ορίζονται στην 
υπ’ αριθμ. 30504/18.3.2005 υπουργική απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Απριλίου 2005 

Ο ΥΠΟΥΡΓΟΣ 

ΠΑΝΟΣ ΠΑΝΑΓΙΩΤΟΠΟΥΛΟΣ 
-♦- 

Αριθ. 11465 (5) 

Κήρυξη υποχρεωτικής της από 18 Μαρτίου 2005 ΣΣΕ για 
τους όρους αμοιβής και εργασίας των Μακαρονοτε- 
χνιτών όλης της χώρας. 

Ο ΥΦΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις της παρ. 2 του άρθρου 11 του Ν. 1876/ 
1990 (ΦΕΚ27/Α/1990). 

2. Την υπ’ αριθμ. 80015/22.4.2004 απόφαση ανάθεσης 
αρμοδιοτήτων στον Υφυπουργό Απασχόλησης και Κοι¬ 
νωνικής Προστασίας (ΦΕΚ598/Β/22.4.2004). 

3. Τη γνώμη που εξέφρασε το Ανώτατο Συμβούλιο Ερ¬ 
γασίας κατά τη συνεδρίασή του της 4ης Απριλίου 2005. 

4. Τα στοιχεία του φακέλλου από τα οποία προκύπτει ότι 
συντρέχουν οι αριθμητικές προϋποθέσεις για την κήρυξη 
υποχρεωτικής της πιο πάνω Σ.Σ.Ε., δηλαδή ότι οι δεσμευ¬ 
όμενοι εργοδότες απασχολούν το 51 % των εργαζομένων 
του κλάδου, αποφασίζουμε: 

1) Κηρύσσουμε υποχρεωτική την από 18 Μαρτίου 2005 
ΣΣΕ για τους όρους αμοιβής και εργασίας των Μακαρο- 
νοτεχνιτών όλης της χώρας για όλους τους εργοδότες και 
εργαζομένους του κλάδου που αφορά αυτή. 

2) Η ισχύς της απόφασης αυτής αρχίζει από 18.3.2005. 

3) Από τις διατάξεις της απόφασης αυτής δεν προκα- 
λείται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Απριλίου 2005 

Ο ΥΦΥΠΟΥΡΓΟΣ 

ΓΕΡΑΣΙΜΟΣ ΓΙΑΚΟΥΜΑΤΟΣ 
-♦- 

Αριθ. 11.464 (6) 

Κήρυξη υποχρεωτικής της από 21 Φεβρουάριου 2005 
ΣΣΕ για τους όρους αμοιβής και εργασίας του προσω¬ 
πικού των Κινηματογράφων όλης της χώρας. 

Ο ΥΦΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις της παρ. 2 του άρθρου 11 του Ν. 1876/ 
1990 (ΦΕΚ27/Α/1990). 

2. Την υπ’ αριθμ. 80015/22.4.2004 απόφαση ανάθεσης 
αρμοδιοτήτων στον Υφυπουργό Απασχόλησης και Κοι¬ 
νωνικής Προστασίας (ΦΕΚ598/Β/22.4.2004). 

3. Τη γνώμη που εξέφρασε το Ανώτατο Συμβούλιο Ερ¬ 
γασίας κατά τη συνεδρίασή του της 4ης Απριλίου 2005. 

4. Τα στοιχεία του φακέλλου από τα οποία προκύπτει ότι 
συντρέχουν οι αριθμητικές προϋποθέσεις για την κήρυξη 
υποχρεωτικής της πιο πάνω ΣΣΕ, δηλαδή ότι οι δευσμευ- 
όμενοι εργοδότες απασχολούν το 51 % των εργαζομένων 
του κλάδου, αποφασίζουμε: 

1) Κηρύσσουμε υποχρεωτική την από 21 Φεβρουάριου 
2005 ΣΣΕ για τους όρους αμοιβής και εργασίας του προ¬ 
σωπικού των κινηματογράφων όλης της χώρας για όλους 
τους εργοδότες και εργαζομένους του κλάδου που αφο¬ 
ρά αυτή. 

2) Η ισχύς της απόφασης αυτής αρχίζει από 7.3.2005. 

3) Από τις διατάξεις της απόφασης αυτής δεν προκα- 
λείται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Απριλίου 2005 

Ο ΥΦΥΠΟΥΡΓΟΣ 

ΓΕΡΑΣΙΜΟΣ ΓΙΑΚΟΥΜΑΤΟΣ 
-♦- 

Αριθ. 11466 (7) 

Κήρυξη υποχρεωτικής της απόφασης διαιτησίας 44/2004 
που αφορά τους όρους αμοιβής και εργασίας του πά- 
σης φύσεως προσωπκού που απασχολείται με σχέση 
εργασίας ιδιωτικού δικαίου στα γραφεία των επιχειρή¬ 
σεων ρυμουλκών και Ναυαγοσωστικών πλοίων όλης 
της χώρας. 

Ο ΥΦΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1 Τις διατάξεις της παρ. 2 του άρθρου 11 του Ν. 1876/ 
1990. 

2. Την υπ’ αριθμ. 80015/22.4.2004 απόφαση ανάθεσης 
αρμοδιοτήτων στον Υφυπουργό Απασχόλησης και Κοι¬ 
νωνικής Προστασίας (ΦΕΚ598/Β/22.4.2004). 

3. Την γνώμη που εξέφρασε το Ανώτατο Συμβούλιο Ερ¬ 
γασίας κατά τη συνεδρίαση του της 4.4.2005. 


4. Τα στοιχεία του φακέλου από τα οποία προκύπτει ότι 
συντρέχουν οι αριθμητικές προύποθέσεις για την κήρυξη 
υποχρεωτικής της πιο πάνω Δ.Α., δηλαδή ότι οι δεσμευό¬ 
μενοι εργοδότες απασχολούν το 51% των εργαζομένων 
του κλάδου, αποφασίζουμε: 

1. Κηρύσσουμε υποχρεωτική την απόφαση διαιτησίας 
44/04 που αφορά τους όρους αμοιβής και εργασίας του 
πάσης φύσεως προσωπικού που απασχολείται με σχέση 
εργασίας ιδιωτικού δικαίου στα γραφεία των επιχειρήσε¬ 
ων Ρυμουλκών και Ναυαγοσωστικών πλοίων όλης της χώ¬ 
ρας, για όλους τους εργοδότες και εργαζομένους του 
κλάδου που αφορά αυτή. 

2. Η ισχύς της απόφασης αυτής αρχίζει από 23.11.2004. 

3. Από τις διατάξεις της απόφασης αυτής δεν προκα- 
λείται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Απριλίου 2005 

Ο ΥΦΥΠΟΥΡΓΟΣ 

ΓΕΡΑΣΙΜΟΣ ΓΙΑΚΟΥΜΑΤΟΣ 
-♦- 

Αριθ. 42207 (8) 

Τροποποίηση της υπ’ αριθμ. 27304/17.3.2004 ( ΦΕΚ 517 
Β) κοινής απόφασης «Ανάθεση αρμοδιοτήτων στους 
Υφυπουργούς Υγείας και Κοινωνικής Αλληλεγγύης 
Αθανάσιο Γιαννόπουλο και Γεώργιο Κωνσταντόπου- 
λο. 

Ο ΠΡΩΘΥΠΟΥΡΓΟΣ ΚΑΙ 
Ο ΥΠΟΥΡΓΟΣ ΥΓΕΙΑΣ ΚΑΙ ΚΟΙΝΩΝΙΚΗΣ 
ΑΛΛΗΛΕΓΓΎΗΣ 

Έχοντας υπόψη τις διατάξεις: 

1. Των άρθρων 81 και 83 παρ. 2 του Συντάγματος. 

2. Των άρθρων 16 παρ. 1 και 5 και 22 παρ. 2 στοιχ. γτου 
Ν. 1558/1985 «Κυβέρνηση και Κυβερνητικά Όργανα». 
(ΦΕΚ 137 Α). 

3. Του Π.Δ/τος 95/2000 «Οργανισμός του Υπουργείου 
Υγείας και Πρόνοιας» (ΦΕΚ 76 Α), όπως έχει τροποποιη¬ 
θεί και ισχύει σήμερα. 

4. Του Π.Δ/τος 68/1987 «Σύσταση Γενικής Γραμματείας 
Πρόνοιας» (ΦΕΚ 39 Α), όπως τροποποιήθηκε με τις διατά¬ 
ξεις του Π.Δ/τος 49/1989 (ΦΕΚ 23 Α). 

5. Του Π.Δ. 121/2004 «Διορισμός Υπουργών και Υφυ¬ 
πουργών» (ΦΕΚ84Α). 

6. Της υπ’ αριθμ. 27304/2004 κοινής απόφασης «Ανάθε¬ 
ση αρμοδιοτήτων στους Υφυπουργούς Υγείας και Κοινω¬ 
νικής Αλληλεγγύης Αθανάσιο Γιαννόπουλο και Γεώργιο 
Κωνσταντόπουλο». (ΦΕΚ517 Β). 

7. Του άρθρου 29 Ατού Ν. 1558/1995 (ΦΕΚ 137 Α), όπως 
προστέθηκε με το άρθρο 27 του Ν. 2081/1992 (ΦΕΚ 154 
Α) και αντικαταστάθηκε με το άρθρο 1 παρ. 2 του Ν. 
2469/1997 (ΦΕΚ 38 Α), καθώς και το γεγονός ότι από την 
παρούσα απόφαση δεν προκαλείται δαπάνη σε βάρος 
του κρατικού προϋπολογισμού, αποφασίζουμε: 

1. Στο άρθρο 4της υπ’ αριθμ. 27304/17.3.2004 (ΦΕΚ517 
Β) κοινής απόφασης «Ανάθεση αρμοδιοτήτων στους 
Υφυπουργούς Υγείας και Κοινωνικής Αλληλεγγύης Αθα¬ 
νάσιο Γιαννόπουλο και Γεώργιο Κωνσταντόπουλο», η πα¬ 
ράγραφος 2 α αντικαθίσταται ως εξής: 

«α) Τη Δ/νση Δημόσιας Υγιεινής (Δ.ΥΓ 1 )εκτός της επο- 
πτείαςτου Ινστιτούτου Υγείας του Παιδιού». 

2. Στο άρθρο 5 της παραπάνω κοινής απόφασης προ¬ 
στίθεται παράγραφος 3 ως εξής: 

«3. Από τη Δ/νση Δημόσιας Υγιεινής (Δ.ΥΓ1 ) την επο- 
πτείατου Ινστιτούτου Υγείας του Παιδιού». 

Κατά τα λοιπά ισχύει ως έχει η τροποποιούμενη υπ’ 
αριθμ. 27304/17.3.2004 (ΦΕΚ517 Β) κοινή απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Απριλίου 2005 
Ο ΠΡΩΘΥΠΟΥΡΓΟΣ 

ΚΩΝΣΤΑΝΤΙΝΟΣ ΚΑΡΑΜΑΝΛΗΣ 

Ο ΥΠΟΥΡΓΟΣ 

ΝΙΚΗΤΑΣ ΚΑΚΛΑΜΑΝΗΣ 
-♦- 

Αριθμ. ΔΥΙα/Γ.Π.130994 (9) 

Έγκριση ωρών υπερωριακής απασχόλησης υπαλλήλων 
που υπηρετούν στη Δ/νση Προσωπικού - Τμήμα Γραμ- 
ματείας του Υπουργείου Υγείας και Κοινωνικής Αλλη¬ 
λεγγύης. 

Ο ΥΠΟΥΡΓΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις του Ν. 3205/2003 άρθρο 16. 

2. Το γεγονός ότι, από την απόφαση αυτή θα προκληθεί 
δαπάνη ύψους 36.000,00 ευρώ περίπου, η οποία θα καλυ¬ 
φθεί από τις πιστώσεις του Προϋπολογισμού τρέχοντος 
οικονομικού έτους και ειδικότερα από τον Φ.110 ΚΑΕ0511. 

3. Τις αυξημένες υπηρεσιακές ανάγκες του Τμήματος 
Γραμματείας της Δ/νσης Προσωπικού του Υπουργείου 
Υγείας και Κοινωνικής Αλληλεγγύης, κατά το χρονικό διά¬ 
στημα από 1.4.2005 έως 31.12.2005, αποφασίζουμε: 

Εγκρίνουμε την υπερωριακή απασχόληση συνολικά δε¬ 
καέξι (16) υπαλλήλων που υπηρετούν στο Τμήμα Γραμ¬ 
ματείας, εκ των οποίων οι πέντε (5) απασχολούνται στο 
Αρχείο και οι έντεκα (11) απασχολούνται στη Γραμματεία 
της Κεντρικής Υπηρεσίας του Υπουργείου για το χρονικό 
διάστημα από 1.4.2005 έως και 31.12.2005 και θα απα¬ 
σχοληθούν μέχρι εξήντα (60) ώρες το μήνα ο καθένας, για 
υπερωριακή απογευματινή εργασία. 

Η υπερωριακή απασχόληση των ανωτέρω υπαλλήλων 
κρίνεται απολύτως αναγκαία προκειμένου το Τμήμα 
Γραμματείας να αντιμετωπίσει τις ιδιαίτερα αυξημένες 
υπηρεσιακές ανάγκες λόγω: 

Α) Έλλειψης έμπειρου προσωπικού Χειριστών Η/Υ, με 
αποτέλεσμα τη συσσώρευση εισερχόμενης αλλά και 
εξερχόμενης αλληλογραφίας (συμπεριλαμβανομένης 
της δεματοποίησης, φορτοεκφόρτωσης από και προς τα 
ΕΛΤΑ, αρχειοθέτησης»και αναπαραγωγής εγγράφων). 

Β) Υποδοχής των πολιτών καθ’ όλη τη διάρκεια του ωρα¬ 
ρίου εργασίας. 

Γ) Εβδομαδιαίων προκηρύξεων των κενών θέσεων 
Αγροτικών Ιατρείων, οι οποίες καθιστούν αδύνατη την μη 
επέκταση του ωραρίου εργασίας για την παραλαβή των 
αιτήσεων των γιατρών αποφοίτων των Ιατρικών Σχολών. 

Δ) Εξερχόμενης αλληλογραφίας του Σ.Ε.Υ.Υ.Π. και του 
ΚΕ.Σ.Υ. και τήρησης της Αρχειοθέτησης εγγράφων του 
Γ ενικού Αρχείου της Κεντρικής Υπηρεσίας. 

Ε) Εφαρμογής του Ο.Π.Σ., γίνεται επεξεργασία κειμέ¬ 
νου και δημιουργούνται έγγραφα σε όλες τις περιπτώσεις 


(π.χ. έγγραφο σε ετικέτα κ.λ.π.). Επιπλέον, μετά το πέρας 
της καθημερινής εργασίας γίνεται εκτύπωση ημερησίων 
καταστάσεων πρωτοκόλλου ανά Διεύθυνση, επιβεβαιώ¬ 
νεται ο αριθμός των εισερχομένων εγγράφων για να πα¬ 
ραδοθεί αυθημερόν και χωρίς καθυστέρηση στιςΔ/νσεις. 

ΣΤ) Μη πρόβλεψης παροχής επιδομάτων ανθυγιεινής 
εργασίας (Αρχείο) και χρήσης Η/Υ (Αρχείο και Γ ραμμα¬ 
τεία) στους υπαλλήλους που απασχολούνται στο Τμήμα 
Γ ραμματείας. 

Ζ) Παραλαβής και παράδοσης προς διαφύλαξη και δια¬ 
χείριση των Αρχείων του ΕΟΚΦ (ΠΙΚΠΑ - ΕΟΠ), που κα- 
ταργήθηκαν με το Ν. 3106/2003 και εκκρεμούν. 

Η) Στο τέλος του τρέχοντος οικονομικού έτους αυξάνε¬ 
ται σημαντικά η εξερχόμενη αλληλογραφία με το κλείσι¬ 
μο των οικονομικών υποθέσεων που εκκρεμούν, και το 
Τμήμα Γ ραμματείας επιφορτίζεται με επιπλέον εργασία. 

Η υπερωριακή απασχόληση των παραπάνω υπαλλήλων 
θα πραγματοποιείται από Δευτέρα έως Παρασκευή και 
κατά τις ώρες από 15:00 έως 20:00. 

Υπεύθυνος για την παρακολούθηση και τον έλεγχο 
πραγματικής παροχής της υπερωριακής απασχόλησης 
ορίζεται ο Προϊστάμενος του Τ μήματος Γ ραμματείας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Απριλίου 2005 

Ο ΥΠΟΥΡΓΟΣ 

ΝΙΚΗΤΑΣ ΚΑΚΛΑΜΑΝΗΣ 
-♦- 

Αριθ. ΔΥΙα/Γ.Π.130993 (10) 

Καθιέρωση υπερωριακής απασχόλησης τεσσάρων (4) 
υπαλλήλων που υπηρετούν στην Κεντρική Υπηρεσία 
του Υπουργείου Υγείας και Κοινωνικής Αλληλεγγύης, 
για το διάστημα 1.4.2005 έως 30.9.2005. 

Ο ΥΠΟΥΡΓΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις του Ν. 3205/2003 άρθρο 16. 

2. Το γεγονός ότι, από την απόφαση αυτή θα προκληθεί 
δαπάνη ύψους 8.000,00 ευρώ περίπου, η οποία θα καλυ¬ 
φθεί από τις πιστώσεις του Προϋπολογισμού τρέχοντος 
οικονομικού έτους και ειδικότερα από τον Φ.110 
ΚΑΕ0511. 

3. Την ανάγκη υπερωριακής απασχόλησης τεσσάρων 
(4) υπαλλήλων που υπηρετούν στην Κεντρική Υπηρεσία 
του Υπουργείου Υγείας και Κοινωνικής Αλληλεγγύης και 
απασχολούνται στα φωτοτυπικά μηχανήματα, αποφασί¬ 
ζουμε: 

Εγκρίνουμε την υπερωριακή απασχόληση τεσσάρων 
(4) υπαλλήλων που υπηρετούν στην Κεντρική Υπηρεσία 
του Υπουργείου Υγείας και Κοινωνικής Αλληλεγγύης και 
απασχολούνται στα φωτοτυπικά μηχανήματα, για το χρο¬ 
νικό διάστημα από 1.4.2005 έως 30.9.2005, οι οποίοι θα 
απασχοληθούν μέχρι εξήντα (60) ώρες το μήνα ο καθέ¬ 
νας, για απογευματινή υπερωριακή εργασία. 

Η υπερωριακή απασχόληση των παραπάνω υπαλλήλων 
κρίνεται απολύτως αναγκαία λόγω του συνεχούς και αυ¬ 
ξημένου φόρτου εργασίας που προκύπτει από την διακί¬ 
νηση και εκτύπωση των εγγράφων της εξερχόμενης αλ¬ 
ληλογραφίας της Κεντρικής Υπηρεσίας, του ΚΕΣΥ και του 
ΣΕΥΥΠ, καθώς και απάτην μη καταβολή ανθυγιεινού επι- 

δόματος, που δικαιολογεί η σημερινή κατάσταση του ερ¬ 
γασιακού τους χώρου. 

Η υπερωριακή απασχόληση των παραπάνω υπαλλήλων 
θα πραγματοποιείται από Δευτέρα έως Παρασκευή και 
κατά τις ώρες από 15:00 έως 20:00. Υπεύθυνος για την 
παρακολούθηση και τον έλεγχο πραγματικής παροχής 
της υπερωριακής απασχόλησης ορίζεται ο Προϊστάμε¬ 
νος του Τμήματος Γραμματείας της Δ/νσης Προσωπικού 
του Υπουργείου Υγείας και Κοινωνικής Αλληλεγγύης. 

Η δαπάνη που προκύπτει από την ανωτέρω υπερωρια- 
κή εργασία δεν υπερβαίνει το ύψος της εγγεγραμμένης 
πίστωσης προϋπολογισμού οικονομικού έτους 2005. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Απριλίου 2005 

Ο ΥΠΟΥΡΓΟΣ 

ΝΙΚΗΤΑΣ ΚΑΚΛΑΜΑΝΗΣ 
-♦- 

Αριθ. 5043 (11) 

Τροποποίηση της υπ’ αριθμ. 1981/7.5.2004 κοινής υπουρ¬ 
γικής απόφασης (ΦΕΚ 809/Β'). «Καθορισμός του φο¬ 
ρέα επιδότησης, των προϋποθέσεων, του τρόπου κα¬ 
ταβολής της επιδότησης, των στοιχείων που πρέπει να 
περιλαμβάνει η αίτηση καθώς και κάθε αναγκαία λε¬ 
πτό μέρεια για την επιδότηση των Δ.Χ. Τουριστικών Λε¬ 
ωφορείων». 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΤΟΥΡΙΣΤΙΚΗΣ ΑΝΑΠΤΥΞΗΣ 

Έχοντας υπόψη: 

1. Τον Ν. 3229/2004 άρθρο 31 (ΦΕΚ38/Α') «Επιδοτήσεις 
για την ανανέωση του στόλου των Τουριστικών Λεωφο¬ 
ρείων (ΔΧΤΛ)». 

2. Την υπ’ αριθμ.1981/7.5.2004 κοινή υπουργική από¬ 
φαση (ΦΕΚ809/Β') «Καθορισμός του φορέα επιδότησης, 
των προϋποθέσεων, του τρόπου καταβολής της επιδότη¬ 
σης, των στοιχείων που πρέπει να περιλαμβάνει η αίτηση 
καθώς και κάθε αναγκαία λεπτομέρεια για την επιδότηση 
των Δ.Χ. Τουριστικών Λεωφορείων. 

3. Το Π.Δ. 122/2004 (ΦΕΚ 85/Α') «Ανασύσταση του 
Υπουργείου Τουρισμού». 

4. Το Π.Δ. 123/2004 (ΦΕΚ86/Α') «Διορισμός Υπουργού, 
Αναπληρωτή Υπουργού και Υφυπουργών». 

5. Το Π.Δ 121/2004 (ΦΕΚ 84/Α') «Διορισμός Υπουργών 
και Υφυπουργών». 

6. Την υπ’ αριθμ. 14650/ΔΙΟΕ85/17.3.2004 (ΦΕΚ 519/Β') 
απόφαση του Πρωθυπουργού και του Υπουργού Οικονο¬ 
μικών «Ανάθεση αρμοδιοτήτων των Υφυπουργών Οικονο¬ 
μίας και οικονομικών». 

7. Την υπ’ αριθμ. 1153/20.4.2004(ΦΕΚ591/Β') απόφαση 
του Πρωθυπουργού και του Υπουργού Τουρισμού «Ανά¬ 
θεση αρμοδιοτήτων στον Υφυπουργό Τουρισμού Ανα¬ 
στάσιο Λιάσκο». 

8. Τον Ν. 3270/2004 (ΦΕΚ 187/Α') «Αρμοδιότητες του 
Υπουργείου Τουριστικής Ανάπτυξης και θέματα τουρι¬ 
σμού». 

9. Το γεγονός ότι με τον Ν. 3270/2004 (ΦΕΚ 187/Α') άρ¬ 
θρο 4 παρ. 6α καταργούνται οι Διευθύνσεις Τουρισμού, 
τα Τμήματα και τα Γραφεία Υποστήριξης Τουρισμού των 
Περιφερειών, που είχαν συσταθεί με το άρθρο 15 του ΠΔ 


313/2001 και προβλέπονται στο άρθρο 16 του ΠΔ 313/ 
2001, καταργήθηκαν αυτοδίκαια και όλες οι αρμοδιότη¬ 
τες που είχαν μεταβιβαστεί σε αυτές με το άρθρο 14 του 
ΠΔ 313/2001, καθώς και όσες άλλες είχαν ανατεθεί σε αυ¬ 
τές, ασκούνται από τον ΕΟΤ δια των οικείων Περιφερεια¬ 
κών Υπηρεσιών Τουρισμού, οι οποίες συνεστάθησαν με 
τον Ν.3270/2004, και ωςεκτούτου υφίσταται ανάγκη τρο¬ 
ποποίησης της υπ’ αριθμ. 1981/7.5.2004 κοινής υπουργι¬ 
κής απόφασης. (ΦΕΚ809/Β'), αποφασίζουμε: 

Τροποποιούμε την υπ’ αριθμ. 1981/7.5.2004 κοινή 
υπουργική απόφαση (ΦΕΚ 809/Β') «Καθορισμός του φο¬ 
ρέα επιδότησης, των προϋποθέσεων, του τρόπου καταβο¬ 
λής της επιδότησης, των στοιχείων που πρέπει να περι¬ 
λαμβάνει η αίτηση καθώς και κάθε αναγκαία λεπτομέρεια 
για την επιδότηση των Δ.Χ. Τ συριστικών Λεωφορείων» ως 
εξής: 

Ι.α. Όπου στην παραπάνω κοινή υπουργική απόφαση 
αναφέρεται Δ/νση Τουρισμού Περιφέρειας στο εξής νο¬ 
είται Περιφερειακή Υπηρεσία Τουρισμού (ΠΥΤ) του ΕΟΤ. 

1 ,β. Η παρ. 2 του άρθρου 1 της παραπάνω αναφερόμε- 
νης κοινής υπουργικής απόφασης αντικαθίσταται ως 
εξής: Φορέας αρμόδιος για την υποδοχή και εξέταση των 
αιτήσεων των ενδιαφερομένων θα είναι ο ΕΟΤ δια των 
Περιφερειακών Υπηρεσιών Τουρισμού και η καταβολή 
των επιδοτήσεων θα πραγματοποιείται από την Δ/νση Οι- 
κονομικώντης Κεντρικής Υπηρεσίας του ΕΟΤ. 

1 ,γ. Η παρ. 2 του άρθρου 4 της παραπάνω αναφερόμε- 
νης κοινής υπουργικής απόφασης τροποποιείται ως 
εξής: 

Η απόφαση υπαγωγής στο καθεστώς ενισχύσεων θα εκ- 
δίδεται αρμοδίως. Η αρμοδιότητα αυτή δύναται να μετα¬ 
βιβάζεται στους προϊσταμένους των ΠΥΤ. 

1 .δ. Η τριμελής επιτροπή του άρθρου 4. παρ. 3 της πα¬ 
ραπάνω αναφερομένης κοινής υπουργικής απόφασης θα 
αποτελείται από υπαλλήλους των ΠΥΤ, και θα ορίζεται αρ¬ 
μοδίως με έκδοση σχετικής απόφασης. Η αρμοδιότητα 
αυτή δύναται να μεταβιβάζεται στους προϊσταμένους των 
ΠΥΤ. 

1 ,ε. Η παρ. 5 του άρθρου 4 της παραπάνω αναφερομέ¬ 
νης κοινής υπουργικής απόφασης αντικαθίσταται ως 
εξής: 

Το παραπάνω αναφερόμενο πρακτικό θα υποβάλλεται 
στον Προϊστάμενο της οικείας ΠΥΤ. Θα εκδίδεται αρμο¬ 
δίως απόφαση ολοκλήρωσης της επένδυσης. Η αρμοδιό¬ 
τητα αυτή δύναται να μεταβιβάζεται στους προϊσταμέ¬ 
νους των ΠΥΤ. 

Η καταβολή της επιδότησης στην επιχείρηση γίνεται 
από την Δ/νση Οικονομικών Υπηρεσιών της Κεντρικής 
Υπηρεσίας του ΕΟΤ μετά την έκδοση της απόφασης ολο¬ 
κλήρωσης της επένδυσης και με την προϋπόθεση ότι: 

α) Το επιδοτούμενο ΔΧ Τουριστικό Λεωφορείο έχει τα¬ 
ξινομηθεί. 

β) Ο επενδυτής έχει προσκομίσει πιστοποιητικά φορο¬ 
λογικής ασφαλιστικής ενημερότητας, καθώς και βεβαίω¬ 
ση της αρμόδιας αρχής της έδρας της επιχείρησης περί 
μη πτώχευσης ή περί μη θέσης της επιχείρησης σε εκκα¬ 
θάριση. 

1 .στ. Στην παρ. 1 του άρθρου 5 της παραπάνω κοινής 
υπουργικής απόφασης που αναφέρεται Υπουργείο Του¬ 
ρισμού νοείται Υπουργείο Τουριστικής Ανάπτυξης και 
Γ.Γ. Περιφερειών νοείται Δ/νση Οικονομικών Υπηρεσιών 
του ΕΟΤ. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


1. Κατά τα λοιπά ισχύει η υπ’ αριθμ. 1981/7.5.2004 κοινή 
υπουργική απόφαση (ΦΕΚ809/Β'). 

2. Η παρούσα απόφαση δεν προκαλεί πρόσθετη δημο¬ 
σιονομική δαπάνη από αυτή που αναφέρεται στο άρθρο 5 
της υπ’ αριθμ. 1981/7.5.2004 κοινή υπουργική απόφαση. 
(ΦΕΚ809/Β'). 


3. Η παρούσα απόφαση ισχύει από την 1.1.2005. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Απριλίου 2005 

οι ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΤΟΥΡΙΣΤΙΚΗΣ ΑΝΑΠΤΥΞΗΣ 

ΧΡΗΣΤΟΣ ΦΩΛΙΑΣ ΑΝΑΣΤΑΣΙΟΣ ΛΙΑΣΚΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




